Alepocephalus

Alephocephalus é un xénero de peixes teleósteos mariños da orde dos osmeriformes, suborde dos arxentinoideos e superfamilia dos alepocefaloideos, que o tipo da familia dos alepocefálidos.Alepocephalus Risso, 1820 no WoRMS.Alepocephalus Risso, 1820 no ITIS.

O xénero comprende vinte especies distribuídas polas costas do leste do océano Atlántico, oeste do océano Índico e leste e oeste do océano Pacífico.Nelson, J. S. (2006).

 Características 
Son pequenos peixes caracterizados por teren a cabeza sen escamas (ao que alude o seu nome científico), longas e numerosas fendeduras das galada, e a boca armada normalmente con dentes pequenos.

 Hábitat e distribución 
O seu hábitat máis común son as augas profundas, por debaixo dos 1 000 m.

As vinte especies que intregran o xénero distribúense polas costas do leste do océano Atlántico, oeste do océano Índico e leste e oeste do océano Pacífico.Nelson, J. S. (2006).

 Taxonomía 
 Descrición 
O xénero foi descrito en 1820 polo naturalista nizardo Antoine Risso, na súa obra Ichthyologie de Nice ou Histoire naturelle des poissons du département des Alpes Maritimes. Ler en liña, editada en París por F. Schoell.

Porén, algúns autores atribúenlle a descrición a George Brown Goode e Tarleton Hoffman Bean, en 1879.Alepocephalus Goode and Bean 1879  en Fossilworks.

 Etimoloxía 
O nome do xénero, Alepocephalus, Risso construíuno cos elementos do latín científico a-, -lep- e -cephalus, o primeiro calco da partícula negativa do grego antigo ἀ-, e o segundo e o terceiro tirados das raíces das voces gregas λεπίς lĕpís, "escama", e κεφαλή kephalḗ, "cabeza", unidas por un -o- epentético para facilitar a pronuncia, e ramatado o nome en -us, indicando nominativo masculino singular. Literalmente, "os [peixes] coa cabeza sen escamas"

 Especies 
O xénero conta coas seguintes vinte especies válidas:Alepocephalus Risso, 1820  na EOL.Lista de especies v álidas da familia Alepocephalidae en FishBase.

 Alepocephalus agassizii Goode & Bean, 1883
 Alepocephalus andersoni Fowler, 1934
 Alepocephalus antipodianus (Parrott, 1948)
 Alepocephalus asperifrons Garman, 1899
 Alepocephalus australis Barnard, 1923
 Alepocephalus bairdii Goode & Bean, 1879
 Alepocephalus bicolor Alcock, 1891
 Alepocephalus blanfordii Alcock, 1892
 Alepocephalus dentifer Sazonov & Ivanov, 1979
 Alepocephalus fundulus Garman, 1899
 Alepocephalus longiceps Lloyd, 1909
 Alepocephalus longirostris Okamura & Kawanishi, 1984
 Alepocephalus melas de Buen, 1961
 Alepocephalus owstoni Tanaka, 1908
 Alepocephalus planifrons Sazonov, 1993
 Alepocephalus productus Gill, 1883
 Alepocephalus rostratus Risso, 1820
 Alepocephalus tenebrosus Gilbert, 1892
 Alepocephalus triangularis Okamura & Kawanishi, 1984
 Alepocephalus umbriceps Jordan & Thompson, 1914

 Galería 

 Notas 

 Véxase tamén 

 Bibliografía 
 Burton, Maurice & Robert Burton (1984): Encyclopedia of Fish. Saint Louis, EE.UU: BPC Publishing. ISBN 0-7064-0393-2.
 Eschmeyer, W. N.;  R. Fricke & R. van der Laan, eds. (2016): Catalog of Fishes: Genera, Species, References. (Ver en liña).
 Nelson, Joseph S. (2006): Fishes of the World (Cuarta ed.). Nova York: John Wiley & Sons, Inc. ISBN 0-4712-5031-7.
 Van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N.; Froese, R. (2001): "Pisces", en: Costello, M. J. et al. (Eds.) European register of marine species: a check-list of the marine species in Europe and a bibliography of guides to their identification. París: Muséum national d'Histoire naturelle. Collection Patrimoines Naturels, 50. ISBN 2-85653-538-0, pp. 357–374.

 Outros artigos 
 Osmeriformes
 Alepocefálidos

 Ligazóns externas 
 Alepocephalus Risso, 1820 no WoRMS.
 Alepocephalus Risso, 1820 no ITIS.
 Alepocephalus Goode and Bean 1879  en Fossilworks.
 Alepocephalus Risso, 1820  na EOL. 
 Alepocephalus Risso, 1820 no NCBI.

Categoría:Osmeriformes